ddrg/super_eurlex huggingface dataset:
Kommissionens beslutning

af 7. juli 2000

om fastsættelse af den procestypiske standardafvigelse for fedtindholdet i smør, der indføres fra New Zealand efter artikel 5 i forordning (EF) nr. 1374/98 om gennemførelsesbestemmelser for importordningen og om åbning af toldkontingenter for mælk og mejeriprodukter

(meddelt under nummer K(2000) 1896)

(2000/432/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1040/2000(2),

under henvisning til Kommissionens forordning (EF) nr. 1374/98 af 29. juni 1998 om gennemførelsesbestemmelser for importordningen og om åbning af toldkontingenter for mælk og mejeriprodukter(3), senest ændret ved forordning (EF) nr. 970/2000(4), især artikel 9, stk. 9, og

ud fra følgende betragtninger:

(1) Bilag XI til forordning (EF) nr. 1374/98 indeholder en procedure for kontrol af fedtindholdet i newzealandsk smør, der fremføres til overgang til fri omsætning i Fællesskabet under det løbende toldkontingent med løbenummer 35 i bilag I til nævnte forordning. Denne procedure er baseret på statistiske principper. Et væsentligt element i denne procedure er brugen af en procestypisk standardafvigelse for fedtindholdet i smør, der er fremstillet efter en bestemt varekøbsspecifikation på en bestemt produktionsvirksomhed, og som er kendt på forhånd af kontrolmyndighederne i de medlemsstater, hvor angivelsen med henblik på overgang til fri omsætning i Fællesskabet indgives.

(2) Fødevaresikkerhedsmyndigheden (MAF Food) i New Zealands ministerium for landbrug og skovbrug meddelte ved brev af 1. juni 2000 Kommissionen den procestypiske standardafvigelse for hver varekøbsspecifikation i seks produktionsvirksomheder i overensstemmelse med artikel 28, stk. 1, litra e), i forordning (EF) nr. 1374/98.

(3) Som krævet i artikel 9, stk. 9, i forordning (EF) nr. 1374/98 bør de meddelte procestypiske standardafvigelser godkendes og meddeles til medlemsstaterne, og deres ikrafttrædelsesdato bør fastsættes til den 1. juli 2000 -

VEDTAGET FØLGENDE BESLUTNING:

Artikel 1

De procestypiske standardafvigelser, som MAF Food, New Zealand, meddelte Kommissionen ved brev af 1. juni 2000, og som er anført i bilaget til nærværende beslutning, godkendes hermed. Deres ikrafttrædelsesdato med henblik på udstedelse af IMA 1-certifikater er fastsat til den 1. juli 2000.

Artikel 2

Denne beslutning er rettet til alle medlemsstater.

Udfærdiget i Bruxelles, den 7. juli 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 118 af 19.5.2000, s. 1.

(3) EFT L 185 af 30.6.1998, s. 21.

(4) EFT L 112 af 11.5.2000, s. 27.

BILAG

Procestypiske standardafvigelser for fedtindholdet i smør, der er fremstillet i New Zealand og bestemt til overgang til frit forbrug i Det Europæiske Fællesskab under det løbende toldkontingent med løbenummer 35 i bilag I til forordning (EF) nr. 1374/98

>TABELPOSITION>
Kommissionens beslutning

af 7. juli 2000

om ændring af beslutning 1999/766/EF om beskyttelsesforanstaltninger over for infektiøs lakseanæmi hos laksefisk i Norge

(meddelt under nummer K(2000) 1863)

(EØS-relevant tekst)

(2000/431/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, stk. 6, og

ud fra følgende betragtninger:

(1) I juli 1999 vedtog Kommissionen beslutning 1999/766/EF om beskyttelsesforanstaltninger over for infektiøs lakseanæmi (ISA) hos laksefisk i Norge(4). Foranstaltningerne omfatter forbud mod indførsel af levende laks og skærpede betingelser for indførsel af laksefiskeprodukter til konsum. Disse foranstaltninger gælder til den 1. juli 2000.

(2) Norge har i løbet af foråret 2000 meddelt flere udbrud af ISA. Der er på nuværende tidspunkt fastsat restriktioner for otte forskellige områder - herunder ni kommuner - på grund af ISA.

(3) Som følge af sygdomstilstanden bør anvendelsesperioden for foranstaltningerne i beslutning 1999/766/EF forlænges til den 1. april 2001.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 1999/766/EF ændres "1. juli 2000" til "1. april 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 7. juli 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.

(4) EFT L 302 af 25.11.1999, s. 23.
Rådets afgørelse

af 13. juni 2000

om indgåelse af konventionen om fødevarehjælp af 1999 på Det Europæiske Fællesskabs vegne

(2000/421/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181 sammenholdt med artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Fællesskabet er medlem af den internationale kornoverenskomst af 1995, der består af to særskilte retsakter, nemlig konventionen om kornhandel og konventionen om fødevarehjælp. Gyldigheden af disse konventioner er blevet forlænget til den 30. juni 1999.

(2) Gyldigheden af konventionen om kornhandel af 1995 vil blive forlænget til den 30. juni 2001.

(3) Der er blevet forhandlet en ny konvention om fødevarehjælp af 1999.

(4) Denne konvention er blevet undertegnet på Fællesskabets vegne, og konventionens midlertidige anvendelse er blevet fastsat ved Rådets afgørelse 1999/576/EF af 29. juni 1999(2).

(5) Denne konvention bør godkendes -

TRUFFET FØLGENDE AFGØRELSE:

Eneste artikel

1. Konventionen om fødevarehjælp af 1999 godkendes herved på Det Europæiske Fællesskabs vegne.

Konventionens tekst er knyttet som bilag til afgørelse 1999/576/EF.

2. Formanden for Rådet deponerer på Det Europæiske Fællesskabs vegne det godkendelsesinstrument, der er omhandlet i artikel XXII, litra b), i konventionen om fødevarehjælp af 1999, hos generalsekretæren for De Forenede Nationer.

Udfærdiget i Luxembourg, den 13. juni 2000.

På Rådets vegne

J. Gama

Formand

(1) Udtalelse afgivet den 4. maj 2000 (endnu ikke offentliggjort i EFT).

(2) EFT L 222 af 24.8.1999, s. 38.
Rådets afgørelse

af 26. juni 2000

om beskikkelse af to italienske medlemmer af og en italiensk suppleant til Regionsudvalget

(2000/423/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige som medlemmer af Regionsudvalget, efter at Enzo Bianco og Gian Franco Ciaurro er trådt tilbage som medlemmer, og af, at der er blevet en plads ledig som suppleant i Regionsudvalget, efter at Walter Vitali er trådt tilbage som suppleant, hvilket Rådet blev underrettet om henholdsvis den 19. februar og den 16. marts 2000,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

1. Paolo Agostinacchio og Luigi Florio beskikkes som medlemmer af Regionsudvalget som efterfølgere for Enzo Bianco og Gian Franco Ciaurro for den resterende del af mandatperioden, dvs. indtil den 25. januar 2002.

2. Antonangelo Casula beskikkes som suppleant til Regionsudvalget som efterfølger for Walter Vitali for den resterende del af mandatperioden, dvs. indtil den 25. januar 2002.

Udfærdiget i Luxembourg, den 26. juni 2000.

På Rådets vegne

J. Coelho

Formand

(1) EFT L 28 af 4.2.1998, s. 19.
Kommissionens beslutning

af 9. juni 2000

om godkendelse af programmet for nye olivenlunde i Portugal

(meddelt under nummer K(2000) 1576)

(Kun den portugisiske udgave er autentisk)

(2000/406/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(1), særlig artikel 4,

under henvisning til Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/1999 til 2000/2001(2), ændret ved forordning (EF) nr. 1273/1999(3), særlig artikel 4, stk. 1, og

ud fra følgende betragtninger:

(1) Ifølge artikel 4 i forordning (EF) nr. 1638/98 kan supplerende oliventræer og de dertil svarende arealer, der tilplantes efter den 1. maj 1998, eller som ikke er omfattet af en dyrkningserklæring pr. en endnu ikke fastlagt dato, ikke komme ind under støtteordningen for olivenproducenter under den fælles markedsordning for fedtstoffer, der gælder fra den 1. november 2001. Dog kan ifølge samme artikel supplerende oliventræer som led i omstilling af gamle olivenlunde og nye olivenlunde på arealer, der er omfattet af et program, Kommissionen har godkendt, tages i betragtning inden for visse endnu ikke fastlagte grænser.

(2) For Portugals vedkommende er det i artikel 4 i forordning (EF) nr. 1638/98 fastsat, at Kommissionen skal godkende programmer for arealer på 30000 ha.

(3) Det nationale portugisiske program for nye olivenlunde, som de portugisiske myndigheder den 13. april 2000 fremsendte til godkendelse i Kommissionen, indeholder de oplysninger, der omhandles i artikel 4, stk. 3, i forordning (EF) nr. 2366/98. Dette program omfatter hele det areal, der er fastsat i artikel 4 i forordning (EF) nr. 1638/98.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

Det nationale portugisiske program for nye olivenlunde på 30000 ha, jf. artikel 4 i forordning (EF) nr. 1638/98, godkendes.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 9. juni 2000.

På Kommissionens vegne

Franz Fischler

Medlem af Kommissionen

(1) EFT L 210 af 28.7.1998, s. 32.

(2) EFT L 293 af 31.10.1998, s. 50.

(3) EFT L 151 af 18.6.1999, s. 12.
Kommissionens beslutning

af 15. juni 2000

om ændring af beslutning 98/94/EF om miljøkriterierne for tildeling af Fællesskabets miljømærke til tissue-papirprodukter

(meddelt under nummer K(2000) 1593)

(EØS-relevant tekst)

(2000/413/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke(1), særlig artikel 5, stk. 1, andet afsnit, og

ud fra følgende betragtninger:

(1) I artikel 5, stk. 1, første afsnit, i forordning (EØF) nr. 880/92 fastsættes det, at betingelserne for tildeling af miljømærket fastlægges for hver produktgruppe for sig.

(2) I artikel 10, stk. 2, i forordning (EØF) nr. 880/92 fastsættes det, at produktets indvirkning på miljøet vurderes ud fra de specifikke kriterier for produktgrupperne.

(3) Ved beslutning 98/94/EF(2) har Kommissionen fastlagt miljøkriterierne for tildeling af Fællesskabets miljømærke til tissue-papirprodukter, som efter beslutningens artikel 3 gælder indtil den 31. december 2000.

(4) Fællesskabets miljømærke er flere gange tildelt inden for denne produktgruppe.

(5) Produktgruppedefinitionen og miljøkriterierne bør videreføres uændret i 1 år, således at revisionen af produktgruppen kan afsluttes.

(6) I overensstemmelse med artikel 6 i forordning (EØF) nr. 880/92 har Kommissionen hørt de vigtigste interessegrupper i et samrådsforum.

(7) Foranstaltningerne i denne beslutning er i overensstemmelse med udtalelse fra det udvalg, der er nedsat i medfør af artikel 7 i forordning (EØF) nr. 880/92 -

VEDTAGET FØLGENDE BESLUTNING:

Artikel 1

Artikel 3 i beslutning 98/94/EF affattes således:

"Artikel 3

Produktgruppedefinitionen og de specifikke miljøkriterier for produktgruppen gælder fra den 1. januar 1998 til den 31. december 2001."

Artikel 2

Denne beslutning er rettet til medlemsstaterne.

Udfærdiget i Bruxelles, den 15. juni 2000.

På Kommissionens vegne

Margot Wallström

Medlem af Kommissionen

(1) EFT L 99 af 11.4.1992, s. 1.

(2) EFT L 19 af 24.1.1998, s. 77.
Rådets afgørelse

af 19. juni 2000

om beskikkelse af et britisk medlem af Regionsudvalget

(2000/403/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Linda Matthews er trådt tilbage som britisk medlem, hvilket Rådet blev underrettet om den 21. december 1999,

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

John Griffiths beskikkes som medlem af Regionsudvalget som efterfølger for Linda Matthews for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 19. juni 2000.

På Rådets vegne

L. Capoulas Santos

Formand

(1) EFT L 28 af 4.2.1998, s. 19.
Kommissionens beslutning

af 4. august 2000

om ændring af sundhedscertifikatet for fiskerivarer med oprindelse i eller forsendt fra Uganda

(meddelt under nummer K(2000) 2472)

(EØS-relevant tekst)

(2000/493/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, og

ud fra følgende betragtninger:

(1) I marts 1999 indberettede Ugandas myndigheder til Kommissionen, at der var fundet tilfælde af forgiftning af fisk i Lake Victoria. Der var mistanke om, at fiskeforgiftningen skyldtes pesticider i Lake Victoria.

(2) Ugandas myndigheder har truffet forholdsregler og suspenderet al eksport af fisk fra Lake Victoria til EF med virkning fra den 22. marts 1999, og indtil fiskerivarernes sikkerhed kan garanteres.

(3) På baggrund af resultaterne af et kontrolbesøg på stedet og garantier fra Ugandas myndigheder for, at der foretages passende kontrol af fiskerivarer fra Lake Victoria navnlig med henblik på at konstatere, om de indeholder pesticider, garanterer myndighederne i Uganda, at de fiskerivarer, der fanges i Lake Victoria med henblik på indførsel i EF, er sikre.

(4) Der bør indsættes en særlig bemærkning om den pågældende kontrol i det sundhedscertifikat, der er fastsat i Kommissionens beslutning 95/328/EF(2), og som ledsager fiskerivarer indført fra Uganda.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I punkt IV i det sundhedscertifikat, der er fastsat i bilaget til beslutning 95/328/EF, og som ledsager forsendelser af fiskerivarer med oprindelse i eller forsendt fra Uganda og fanget i Lake Victoria, indsættes følgende:

"4. Undertegnede officielle inspektør attesterer, at ovennævnte fiskerivarer er fremstillet under overholdelse af den kontrolordning, der er fastsat i kapitel V, punkt II.3.B, i bilaget til direktiv 91/493/EØF, og at kontrolresultaterne var tilfredsstillende."

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. august 2000.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 191 af 12.8.1995, s. 32.
Rådets afgørelse

af 20. juli 2000

om beskikkelse af en tysk suppleant til Regionsudvalget

(2000/478/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Franz Möller er trådt tilbage som suppleant, hvilket Rådet blev underrettet om den 6. juli 2000,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Hans-Jörg Duppre beskikkes som suppleant til Regionsudvalget som efterfølger for Franz Möller for den resterende del af mandatperioden, dvs. indtil den 25. januar 2002.

Udfærdiget i Bruxelles, den 20. juli 2000.

På Rådets vegne

F. Parly

Formand

(1) EFT L 28 af 4.2.1998, s. 19.
Rådets afgørelse

af 29. juni 2000

om undertegnelse på Det Europæiske Fællesskabs vegne af aftalen i form af brevveksling om ændring af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande og om midlertidig anvendelse heraf

(2000/464/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Det Europæiske Fællesskabs vegne ført forhandlinger om en aftale i form af brevveksling om ændring af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande, i det følgende benævnt "aftalen i form af brevveksling".

(2) Aftalen i form af brevveksling blev paraferet den 31. marts 2000, og den bør undertegnes på Fællesskabets vegne.

(3) Det er nødvendigt at anvende aftalen i form af brevveksling midlertidigt fra den 1. juli 2000, indtil de relevante procedurer for den formelle indgåelse er afsluttet, under forudsætning af at den midlertidige anvendelse er gensidig -

TRUFFET FØLGENDE AFGØRELSE:

Artikel 1

Undertegnelsen af aftalen i form af brevveksling om ændring af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande godkendes på Fællesskabets vegne med forbehold af Rådets afgørelse om aftalens indgåelse.

Teksten til nævnte aftale er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til på Fællesskabets vegne at undertegne aftalen i form af brevveksling med forbehold af aftalens indgåelse.

Artikel 3

Aftalen i form af brevveksling anvendes midlertidigt fra den 1. juli 2000, indtil procedurerne for indgåelsen er afsluttet, under forudsætning af at den midlertidige anvendelse er gensidig.

Artikel 4

Denne afgørelse offentliggøres i De Europæiske Fællesskabers Tidende.

Den har virkning fra dagen for offentliggørelsen.

Udfærdiget i Luxembourg, den 29. juni 2000.

På Rådets vegne

M. Arcanjo

Formand
Kommissionens afgørelse

af 11. juli 2000

om ændring af afgørelse 96/252/EF om godtagelse af tilsagn afgivet i forbindelse med antidumpingproceduren vedrørende importen af visse rørfittings af jern og stål med oprindelse i Folkerepublikken Kina, Kroatien og Thailand

(meddelt under nummer K(2000) 1957)

(2000/453/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), ændret ved forordning (EF) nr. 905/98(2), særlig artikel 8, stk. 1,

under henvisning til Kommissionens afgørelse 96/252/EF(3), særlig artikel 1,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Rådet indførte ved forordning (EF) nr. 584/96 en endelig antidumpingtold på importen af visse rørfittings af jern og stål, med oprindelse i Folkerepublikken Kina, Kroatien og Thailand og godtog ved afgørelse 96/252/EF tilsagn fra visse eksporterende producenter. Disse tilsagn omfattede også det thailandske selskab Thai Benkan Co. Ltd.

B. DENNE UNDERSØGELSE

(2) Ved denne undersøgelse, der blev foretaget som en fornyet undersøgelse på anmodning af en thailandsk producent/eksportør Thai Benkan Co. Ltd, blev det fastslået, at der ikke finder dumping sted i forbindelse med den pågældende eksportør, og bekræftet, at ændringerne i omstændighederne er af varig art(4).

Det foreslås derfor, at artikel 1 i Kommissionens afgørelse 96/252/EF ændres ved, at henvisningen til tilsagnet fra Thai Benkan Co. Ltd Prapadaeng-Samutprakarn slettes -

TRUFFET FØLGENDE AFGØRELSE:

Artikel 1

Der foretages følgende ændring i artikel 1, litra b), i afgørelse 96/252/EF:

Henvisningen til "Thai Benkan Co. Ltd, Prapadaeng-Samutprakarn" slettes.

Artikel 2

Denne ændring træder i kraft dagen efter offentliggørelsen af denne afgørelse i De Europæiske Fællesskabers Tidende.

Udfærdiget i Bruxelles, den 11. juli 2000.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 128 af 30.4.1998, s. 18.

(3) EFT L 84 af 3.4.1996, s. 46.

(4) Se side 1 i denne Tidende.